DA vra oor voorwaardes van jongste Eskom-lening | Maroela Media
Die DA het Woensdag gesê die voorwaardes van Eskom se jongste R33,4 miljard-leenooreenkoms met die China Development Bank moet aan die publiek bekendgemaak word.
Maroela Media het vroeër berig Phakamani Hadebe, Eskom se uitvoerende hoof, het Dinsdag tydens 'n amptelike geleentheid by die Uniegebou in Pretoria die ooreenkoms vir die $2,5 miljard-lening onderteken.
"So 'n omvangryke lening, met nog wat op pad is, moet so deursigtig moontlik wees. Dit is veral belangrik aangesien die belastingbetaler waarskynlik sal moet pa staan wanneer die tyd kom om terugbetalings te maak, met kragtariefverhogings wat binnekort verwag word," het Natasha Mazzone, die DA se woordvoerder vir openbare ondernemings, gesê.
"Dit is daarom dat die DA aan Jabu Mabuza, die voorsitter van die Eskom-raad, sal skryf om te versoek dat Eskom die voorwaardes van hierdie leenooreenkoms aan die publiek bekendmaak ter wille van openheid en deursigtigheid."
Mazzone het gesê sy sal Mabuza onder meer vra oor die voorwaardes betreffende die terugbetaling van die lening, die rentekoers waarop ooreengekom is en die waarborge wat aan die bank gegee is.
Sy het bygevoeg die lening sal nie 'n einde aan al Eskom se finansiële probleme bring nie.
Die nasionale kragvoorsiener het in die finansiële jaar 2017-'18 'n verlies van R2,3 miljard aangeteken. Hadebe het vroeër gesê die jongste leenooreenkoms is "strategies" vir die kragvoorsiener, wat belegging én kapitaalgroei betref. Dié lening gee Eskom se finansiering vir die jaar 'n hupstoot van 22% na 66%.
Esbé Koster-moord: Beskuldigde vertel hy was 'bang'
Natuurlik sal ons die lening moet terugbetaal wie anders. Die poppe gaan dans as die chinese hulle eie mense begin invoer om by Eskom te werk en ons mense afdank. Hulle ken nie "our people" as hulle kwaad word nie. Die chinese "besit" dan nou vir Eskom en dit is presies wat gaan gebeur.
Sal seker wil he dat ons nog 10 000 van hulle mense invoer en nog 3 China Malls oopmaak waar hulle nie vat of tax hoef te betaal nie
Ons mooi SA gaan verwoes en geplunder word deur hierdie dwase wat regeer. Van SA sal niks oorbly behalwe bouvalle en hole, armoede en ellende nie. Só gepas dat die Chinese 'n kerndeel is van hierdie verval – hulle het immers 'Death by a thousand cuts' uitgevind. En só, stuk vir stuk, lening op lening, verkoop die onbevoegdes alles wat SA uniek en waardevol maak, totdat alles uiteindelik vertrap en verguis is onder duisende gevoellose kommunisties pote, vir net nog 'n paar miljard in die sakke van die korruptes.
Miskien sal ons binnekort na China kan emigreer na wense want nou het hulle Suid Afrika gekoop.
Nee maar net nog aandele aan hulle. Helfte van land behoort al aan hulle. Hulle kan net sowel oor vat en regeering. Coming soon…